Z A P I S N I K
sa 2. sjednice Općinskog vijeća

Općine Podravske Sesvete, održane dana 
14. srpnja 2021. godine

u prostorijama Općine, Ivana Mažuranića 1
         Sjednica je sazvana putem KLASA: 021-05/21-01/04, URBROJ: 2137/24-01-21-2 od 9. srpnja  2021. godine.   
        Sjednica se održava uz poštivanje svih epidemioloških mjera i preporuka propisanih u svrhu sprječavanja prijenosa bolesti COVID -19.
      Sjednicu je otvorio predsjednik Općinskog vijeća Darko Štefanić u 20.00 sati, pozdravio nazočne i predložio prozivku nazočnih.
            Sjednici su nazočni:                                                    Sjednici nisu nazočni:    
a) članovi Općinskog vijeća:    
1. Ana Marija Bratanović                                            1. Stjepan Dergez

2. Krunoslav Bratanović                                              2. Krunoslav Posavec

3. Marko Derežić

4. Damir Fičko

5. Tomislav Mihoković

6. Ivan Šerbeđija

7. Darko Štefanić

b) ostali nazočni:

1. Mladen Sitek, općinski načelnik
2. Boris Poljanac, pročelnik Jedinstvenog upravnog odjela

3. Jasminka Miloš, računovodstveni referent, zapisničar

            Nakon prozivke predsjednik konstatira da je sjednici nazočno 7  članova Općinskog vijeća od ukupno 9 članova Općinskog vijeća, te sukladno tome ono može pravovaljano odlučivati. 

Prihvaćanje Zapisnika sa 1. konstituirajuće sjednice Općinskog vijeća Općine Podravske Sesvete

             S obzirom da nije bilo rasprave niti primjedbi konstatira se da je Zapisnik sa 1. konstituirajuće sjednice Općinskog vijeća jednoglasno prihvaćen.
                                                  AKTUALNI SAT   
Damir Fičko: Prilikom pregleda dokumentacije za subvenciju kupnje nekretnina jedna zamolba je odbijena jer ta obitelj nema prebivalište u Podravskim Sesvetama nego u Pitomači. S obzirom da oni niti ne mogu imati prebivalište dok ne kupe nekretninu, da li se može nešto promijeniti u uvjetima za dobivanje subvencije?

Mladen Sitek: Za sada su uvjeti takvi da subvenciju mogu dobiti osobe s prebivalištem u Općini Podravske Sesvete prvenstveno iz razloga da se u prvom valu spriječi odlazak naših obitelji, a kasnije se mogu i promijeniti uvjeti natječaja.
Marko Derežić: Da li će i nadalje biti praksa da se sjednica saziva dva dana prije održavanja umjesto propisanih pet dana, jer se vijećnici ne mogu za to kratko vrijeme pripremiti za sjednicu niti planirati svoje ostale obaveze?

Mladen Sitek: Ovo je bila iznimka jer je sjednica sazvana zbog otvaranja natječaja za Mjeru 7. na koju će se općina prijaviti, a potrebno je donijeti odluke koje su tema današnjeg dnevnog reda.

Damir Fičko: Da li se ubuduće mogu sjednice održavati subotom?

Darko Štefanić: Ako sjednice ne budu trajale predugo mogu se pomaknuti kasnije navečer.

    S obzirom da  više nije bilo pitanja niti rasprave Aktualni sat je završen u 20.10 sati.
Općinski načelnik uputio je Općinskom vijeću Općine Podravske Sesvete nadopunu Dnevnog reda sa točkom  Odluka o dopuni Odluke o javnim priznanjima Općine Podravske Sesvete koja ima za cilj omogućiti općinskom načelniku pravo predlaganja javnih priznanja, koje za sada ima samo Odbor za dodjelu javnih priznanja., te predlaže da ona bude 13. točka Dnevnog reda.
Nakon provedenog glasovanja predsjednik vijeća konstatira da je jednoglasno sa 7 glasova „ZA“ prihvaćena nadopuna Dnevnog reda s točkom „Odluka o dopuni Odluke o javnim priznanjima Općine Podravske Sesvete“ koja postaje 13. točka Dnevnog reda, a ostale točke pomiču se dalje prema rasporedu.
     S obzirom da više nije bilo nadopuna Dnevnog reda nakon provedenog glasovanja predsjednik konstatira da je s usvojenom nadopunom  jednoglasno sa 7 glasova „ZA“  usvojen prijedlog Dnevnog reda koji glasi:
                                                 D N E V N I   R E D:
1. Davanje prethodne suglasnosti na Izmjene i dopune Financijskog plana Dječjeg vrtića „Leptirići“ Podravske Sesvete za 2021. godinu

2. Izmjene i dopune Proračuna Općine Podravske Sesvete za 2021. godinu i projekcija za 2022. i 2023. godinu

3. 1.Izmjene Plana razvojnih programa Proračuna Općine Podravske Sesvete za 2021. godinu i projekcija za 2022. i 2023. godinu

4. Program o izmjeni Programa građenja komunalne infrastrukture na području Općine Podravske Sesvete u 2021. godini

5. Odluka o dopuni Odluke o načinu utvrđivanja osnovne plaće radnika u Dječjem vrtiću „Leptirići“ Podravske Sesvete 
6. Odluka o dopuni Odluke o cijeni usluga Dječjeg vrtića „Leptirići“ Podravske Sesvete

7. Odluka o odobrenju projekta izgradnje zgrade društvene namjene-Društveni dom na Trgu kralja Tomislava 45 na čkbr. 80. k.o. Podravske Sesvete 

8. Odluka o odobrenju projekta izgradnje zgrade javne namjene-Vatrogasni dom na Trgu kralja Tomislava 45 na čkbr. 80. k.o. Podravske Sesvete 

9. Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete

10. Donošenje Rješenja o imenovanju Odbora za statut i poslovnik

11. Donošenje Rješenja o imenovanju Odbora za proračun financije 

12. Zaključak o prihvaćanju Izvješća Postaje granične policije Koprivnica o stanju sigurnosti na području Općine Podravske Sesvete za veljaču, ožujak, travanj i lipanj 2021. godine
13. Odluka o dopuni Odluke o javnim priznanjima Općine Podravske Sesvete
14. Odluka o dodjeli javnih priznanja – Zahvalnica Općine Podravske Sesvete

15. Zaključak o prihvaćanju Izvješća o stanju kriminaliteta, javnog reda i mira i druge prekršajne problematike na području policijske postaje Đurđevac za vremenski period od 1. siječnja do 30. travnja 2021. godine

      16. Razno
· Zaključak o elektronskoj dostavi poziva i materijala za sjednice Općinskog vijeća
                                                                    Točka 1.

Davanje prethodne suglasnosti na Izmjene i dopune Financijskog plana Dječjeg vrtića „Leptirići“ Podravske Sesvete za 2021. godinu
************************************************************************
    Predsjednik vijeća otvara raspravu.
    Općinski načelnik daje obrazloženje da se izmjenama i dopunama financijskog plana usklađuju troškovi vrtića koji se nisu mogli predvidjeti prije početka redovitog rada vrtića.
    S obzirom da  nije bilo rasprave  predsjednik vijeća provodi glasovanje, a nakon glasovanja konstatira da je jednoglasno sa 7 glasova „ZA“ dana Prethodna suglasnost na Izmjene i dopune Financijskog plana Dječjeg vrtića „Leptirići“ Podravske Sesvete za 2021. godinu, koja je ujedno i sastavni dio izvornika ovog Zapisnika. 
                                                                   Točka 2.

 Izmjene i dopune Proračuna Općine Podravske Sesvete za 2021. godinu i projekcija za
2022. i 2023. godinu
**************************************************************************
    Predsjednik vijeća otvara raspravu.

    Općinski načelnik daje obrazloženje, te navodi da se izmjene u najvećem dijelu odnose na kapitalna ulaganja i projekte Vatrogasni dom i Društveni dom koje će općina prijaviti na natječaj koji se otvara 16.7. i traje do 30.09.2021. 

    U proračunu je bio planiran jedan projekat Polivalentni dom ali natječaj je sada takav da projekti koji se apliciraju moraju biti odvojeni i stoga je bilo potrebno promijeniti i tehničku dokumentaciju sa dvije delitacije i zasebnim troškovnicima. Mora se promijeniti i građevinska dozvola tako da se mogu dobiti uporabne dozvole za svaki projekat zasebno.

    Nakon izgradnje novog Društvenog doma, stari dom bi ostao u funkciji naše škole.

    Od ostalih proračunskih stavki skinuti su dosadašnji planirani projekti „Modernizacija ceste Mekiš prema Karauli“ i „Adaptacija Lugarnice u Dom za starije“, a ostale promjene odnose se na materijalne troškove.
    S obzirom da  nije bilo rasprave  predsjednik vijeća provodi glasovanje, a nakon glasovanja konstatira da su sa 5 glasova „ZA“ i 2 glasa „SUZDRŽANI“ donijete Izmjene i dopune Proračuna Općine Podravske Sesvete za 2021. godinu i projekcija za 2022. i 2023. godinu, koje su ujedno i sastavni dio izvornika ovog Zapisnika.
                                                                   Točka 3.
1.Izmjene Plana razvojnih programa Proračuna Općine Podravske Sesvete za 2021. godinu i projekcija za 2022. i 2023. godinu

**************************************************************************
      Predsjednik vijeća otvara raspravu.

      S obzirom da nije bilo rasprave predsjednik vijeća provodi glasovanje, a nakon glasovanja
konstatira da su sa 5 glasova „ZA“ i 2 glasa „SUZDRŽANI“  donijete 1. Izmjene Plana razvojnih programa Proračuna Općine Podravske Sesvete za 2021. godinu i projekcija za 2022. i 2023. godinu, koje su ujedno i sastavni dio izvornika ovog Zapisnika.
                                                                      Točka 4.


Program o izmjeni Programa građenja komunalne infrastrukture na području
                             Općine Podravske Sesvete u 2021. godini
***********************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da je sa 5 glasova i  2 glasa „SUZDRŽANI“ donijet Program o izmjeni Programa građenja komunalne infrastrukture na području  Općine Podravske Sesvete u 2021. godini, koji je ujedno i sastavni dio izvornika ovog Zapisnika.

                                                                      Točka 5.

      Odluka o dopuni Odluke o načinu utvrđivanja osnovne plaće radnika u Dječjem vrtiću „Leptirići“ Podravske Sesvete  **************************************************************************
        Predsjednik vijeća otvara raspravu.
        Zamjenik načelnika daje obrazloženje da se ukazala potreba za zapošljavanjem asistenata koji bi trebali biti jedan na puno radno vrijeme i jedan na pola radnog vremena, jer njihovim zapošljavanjem ne mora se smanjivati broj djece koja borave u vrtiću.
         Vijećnik Marko Derežić pita kako to da sada donosimo odluku o utvrđivanju plaće, a jedan asistent već radi u vrtiću, na što mu pročelnik odgovara da  asistent radi na ugovor o djelu.

          Vijećnik Marko Derežić pita na koji se način djetetu dodjeljuje asistent, na što mu općinski načelnik odgovara da ravnateljica s pedagoginjom utvrđuje potrebe za asistenta, a ukoliko ima potrebe za ta pitanja na sljedeću sjednicu pozvat će se ravnateljica vrtića.

        S obzirom da više nije bilo rasprave predsjednik vijeća provodi glasovanje, a nakon glasovanja konstatira da  je jednoglasno sa 7 glasova „ZA“ donijeta Odluka o dopuni Odluke o načinu utvrđivanja osnovne plaće radnika u Dječjem vrtiću „Leptirići“ Podravske Sesvete, koja je ujedno i sastavni dio izvornika ovog Zapisnika. 
                                                                   Točka 6.

 Odluka o dopuni Odluke o cijeni usluga Dječjeg vrtića „Leptirići“ Podravske Sesvete
**************************************************************************
    Predsjednik vijeća otvara raspravu.
    Općinski načelnik pojašnjava da se odluka dopunjuje sa stavkama da se puna cijena vrtića plaća kad dijete ne ide zbog bolesti u vrtić i za vrijeme kolektivnog godišnjeg odmora, uz obrazloženje da je cijena vrtića prihvatljiva, te predlaže da se podrži ovakva odluka.
     Vijećnik Marko Derežić navodi da nema nigdje da se vrtić plaća u punoj cijeni ako je dijete bolesno duže vrijeme, a pogotovo za vrijeme kolektivnih  godišnjih odmora djelatnika vrtića, te da neće podržati ovu odluku.

    S obzirom da više nije bilo rasprave predsjednik vijeća provodi glasovanje, a nakon glasovanja konstatira da je sa 4 glasa „ZA“ i 3 glasa „PROTIV“ donijeta Odluka o dopuni Odluke o cijeni usluga Dječjeg vrtića „Leptirići“ Podravske Sesvete, koja je ujedno i sastavni dio izvornika ovog Zapisnika.
                                                                    Točka 7.

   
Odluka o odobrenju projekta izgradnje zgrade društvene namjene-Društveni
      dom na Trgu kralja Tomislava 45 na čkbr. 80. k.o. Podravske Sesvete **************************************************************************
    Predsjednik vijeća otvara raspravu.
    Vijećnik Marko Derežić pita koje su vrijednosti projekata Vatrogasnog i Društvenog doma, na što mu općinski načelnik odgovara da je procjena za Društveni dom 8.060.000,00 kuna a za Vatrogasni dom planirano je u proračunu 2.500.000,00 kuna.

      S obzirom da više nije bilo rasprave predsjednik vijeća provodi glasovanje, a nakon glasovanja konstatira da  je jednoglasno sa 7 glasova „ZA“ donijeta Odluka o odobrenju projekta izgradnje zgrade društvene namjene-Društveni dom na Trgu kralja Tomislava 45 na čkbr. 80. k.o. Podravske Sesvete, koja je ujedno i sastavni dio izvornika ovog Zapisnika. 

                                                                   Točka 8.

Odluka o odobrenju projekta izgradnje zgrade javne namjene-Vatrogasni dom na Trgu kralja Tomislava 45 na čkbr. 80. k.o. Podravske Sesvete **************************************************************************
        Predsjednik vijeća otvara raspravu.

        S obzirom da nije bilo rasprave predsjednik vijeća provodi glasovanje, a nakon glasovanja konstatira da  je jednoglasno sa 7 glasova „ZA“ donijeta Odluka o odobrenju projekta izgradnje zgrade javne namjene-Vatrogasni dom na Trgu kralja Tomislava 45 na čkbr. 80. k.o. Podravske Sesvete, koja je ujedno i sastavni dio izvornika ovog Zapisnika. 
                                                                   Točka 9.

Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete
**************************************************************************
    Predsjednik vijeća otvara raspravu.

    Općinski načelnik navodi da se uvode nova radna mjesta i za njih  se utvrđuju koeficijenti, te je  izvršena korekcija koeficijenta za pročelnika. Ostali koeficijenti ostaju isti.

    Vijećnica Ana Marija Bratanović pita da li se nova radna mjesta uvode zbog povećanja opsega poslova, na što pročelnik odgovara da je opseg poslova povećan zbog sve više EU natječaja, a općinski načelnik navodi da se ostavlja mogućnost da se na natječaj za računovodstvo jave osobe i sa srednjom i s višom školom.

    S obzirom da više nije bilo rasprave  predsjednik vijeća provodi glasovanje, a nakon glasovanja konstatira da je sa 5 glasova „ZA“ i 2 glasa „SUZDRŽANI“ donijeta Odluka o određivanju koeficijenata za obračun plaće službenika i namještenika u Jedinstvenom upravnom odjelu Općine Podravske Sesvete,  i koja je sastavni dio izvornika ovog Zapisnika.
                                                                   Točka 10.

Donošenje Rješenja o imenovanju Odbora za statut i poslovnik
**************************************************************************
    Odbor za izbor i imenovanja predlaže Odbor za statut i poslovnik:

    1. Damir Fičko, za predsjednika,

    2. Krunoslav Bratanović, za člana

    3. Ana Marija Bratanović, za članicu

    S obzirom da nije bilo drugih prijedloga niti rasprave  predsjednik vijeća provodi glasovanje, a nakon glasovanja konstatira da je jednoglasno sa 7 glasova „ZA“ donijeto Rješenje o imenovanju Odbora za statut i poslovnik, koje je ujedno i sastavni dio izvornika ovog Zapisnika.
                                                                   Točka 11.

Donošenje Rješenja o imenovanju Odbora za proračun i financije **************************************************************************
    Odbor za izbor i imenovanja predlaže Odbor za proračun i financije:

    1. Tomislav Mihoković, za predsjednika,

    2. Krunoslav Bratanović, za člana

    3. Ana Marija Bratanović, za članicu

    S obzirom da nije bilo drugih prijedloga niti rasprave predsjednik vijeća provodi glasovanje, a nakon glasovanja konstatira da je jednoglasno sa 7 glasova „ZA“ donijeto Rješenje o imenovanju Odbora za proračun i financije, koje je ujedno i sastavni dio izvornika ovog Zapisnika.

Točka 12.

Zaključak o prihvaćanju Izvješća Postaje granične policije Koprivnica o stanju sigurnosti na području Općine Podravske Sesvete za veljaču, ožujak, travanj i lipanj 2021. godine
**************************************************************************
    Predsjednik vijeća otvara raspravu.
    S obzirom da  nije bilo rasprave predsjednik vijeća provodi glasovanje, a nakon glasovanja konstatira da su jednoglasno sa 7 glasova „ZA“ prihvaćena Izvješća Postaje granične policije Koprivnica o stanju sigurnosti na području Općine Podravske Sesvete za veljaču, ožujak, travanj i lipanj 2021. godine.
                                                                   Točka 13.

Odluka o dopuni Odluke o javnim priznanjima Općine Podravske Sesvete
**************************************************************************
    Predsjednik vijeća otvara raspravu.

    Općinski načelnik obrazlaže da se odluka dopunjuje sa stavkom da osim Odbora za dodjelu javnih priznanja, Općinskom vijeću može i načelnik  bez javnog poziva predložiti javna priznanja.

     S obzirom da nije bilo rasprave predsjednik vijeća provodi glasovanje, a nakon glasovanja konstatira da je sa 5 glasova „ZA“, i 2 glasa „SUZDRŽANI“  donijeta  Odluka o dopuni Odluke o javnim priznanjima Općine Podravske Sesvete, i koja je ujedno sastavni dio izvornika ovog Zapisnika.
                                                                    Točka 14.

Odluka o dodjeli javnih priznanja – Zahvalnica Općine Podravske Sesvete
**************************************************************************
    Predsjednik vijeća otvara raspravu.

    Općinski načelnik navodi da  na temelju odluke o dodjeli javnih priznanja predlaže javna priznanja Zahvalnice osobama za koje smatra da su u periodu 2017.-2021. godine dale najveći doprinos u udruzi i za prezentaciju općine. Zahvalnice bi se dodijelile prilikom svečane sjednice Općinskog vijeća gdje će biti predstavljen njihov rad i životopis.
    Vijećnik Marko Derežić pita da li se priznanja dodjeljuju udruzi ili fizičkoj osobi, na što općinski načelnik odgovara da se dodjeljuju osobi.

     Vijećnica Ana Marija Bratanović navodi da u udrugama svi daju svoj doprinos i svi su zaslužni za rad udruge.

     Vijećnik Ivan Šerbeđija predlaže da se NK Drava izuzme iz ove Odluke s obzirom da ih više nema. 

      Prijedlog nije usvojen.
    S obzirom da više nije bilo rasprave predsjednik vijeća provodi glasovanje, a nakon glasovanja konstatira da je sa 5 glasova „ZA“ i 2 glasa „SUZDRŽANI“ donijeta Odluka o dodjeli javnih priznanja – Zahvalnica Općine Podravske Sesvete, i koja je sastavni dio izvornika ovog Zapisnika.
                                                                    Točka 15.
Zaključak o prihvaćanju Izvješća o stanju kriminaliteta, javnog reda i mira i druge prekršajne problematike na području policijske postaje Đurđevac za vremenski period od 1. siječnja do 30. travnja 2021. godine
**************************************************************************
    Predsjednik vijeća otvara raspravu.

    S obzirom da nije bilo rasprave  predsjednik vijeća provodi glasovanje, a nakon glasovanja konstatira da su jednoglasno sa 7 glasova „ZA“  usvojena Izvješća o stanju kriminaliteta, javnog reda i mira i druge prekršajne problematike na području policijske postaje Đurđevac za vremenski period od 1. siječnja do 30. travnja 2021. godine.

                                                                    Točka 16.

                                                                       Razno
**************************************************************************
    Predsjednik vijeća otvara raspravu.
    Nakon kraće rasprave oko elektronske dostave materijala članovima Općinskog vijeća, jednoglasno je prihvaćeno da će se u proračunu osigurati sredstva na nabavu tableta za vijećnike kako bi mogli pratiti tijek sjednice.
   Općinski načelnik daje članovima Općinskog vijeća na znanje svoju odluku da ga u slučaju njegove duže odsutnosti zamjenjuje Krunoslav Bratanović.

S obzirom da više nije bilo pitanja niti rasprave predsjednik vijeća zaključuje sjednicu u 21.05 sati.
Zapisničar:                                                                                       Predsjednik:
Jasminka Miloš                                                                             Darko Štefanić, upr.iur.

